Las voces más guapas de la ñuesa fala
#000000
Cientos de personas contribuyen nas redes sociales a buscar las diaz palabras más formosas que representarán a la llengua popular llionesa na Capital Europea de la Cultura 2018
#000001
Despuéis de la participativa campaña que l’Asociación Cultural Faceira promoviéu nas redes d’Internet y los medios de comunicación pa buscar las diaz palabras llionesas más formosas, esta asociación yá tien decidíu qué vocablos van estar presentes na Capital Europea de la Cultura 2018.
#000002
L’eventu, que se va facer en Ljouwert/Leeuwarden (Frisia, Paises Baxos), va sirvir pa representare, entre outros idiomas, a la variedá de la llengua asturllionesa propia de Llión no Talepaviljoen (Pabellón de las Llenguas), onde se van esponer diaz palabras seleccionadas d’entre las mueitas que fonon unviadas dende las redes sociales a l’asociación cultural.
#000003
De tódalas palabras que se recoyenon, fonon escoyídas las siguientes polos motivos qu’arréu s’apuntan.
#000004
Elixidas por ser las más votadas y de gran usu en llionés y tamién no castellanu rexonal de Llión:
#000005
Elixidas por facer referencia a aspectos de la cultura llionesa:
#000007
Facende(i)ra: Trabayu en común de los vecinos d’un llugar pa facer piqueiñas obras d’interés xeneral.
Filandón: Xuntanza ivernal y nocturna de muyieres pa filar na que se solían contar cuentos, cantare, recitar romances y a veces hasta beillare.
Llariega: En sentíu literal yía la zona del suelu de la cocina onde se facía’l llume pa cocinar nas casas tradicionales llionesas, pero metafóricamente designa tamién a la propia vivienda.
#000008
Elixidas pola sua sonoridá, singularidá ou formosura:
#000009
Fervienza: Desnivel pronunciáu nún cursu d’augua (fa referencia a que l’augua al cayer parez ferver pol sou soníu y las burbuxas que produz).
Llumbreiru: Tea d’urz p’allumare (sistema antigüu d’iluminación nas zonas rurales llionesas antias de xeneralizase la electricidá).
Panxulina: Insectu lepidópteru que normalmente tien dous pares d’alas grandes, escamosas y de colores que rescamplan (yía unu de los mueitos nomes que tien esi insectu en Llión, y de los más guapos).
Señardá: Melancolía, tristura, emoción, sentimientu de soledá.
Xeitu: Modu, aspectu, compostura (yía una palabra con una fonética típicamente llionesa, y con un significáu difícil de traducir al castellanu ou a outras llenguas).
#000010
Preocupación por la despoblación en Cabrera
#000011
Viaje cultural a Miranda do Douro
#000012
«Pallozas», un documental recuperado por la Biblioteca municipal de Ponferrada
#000013
Presentación del libro «Sabores de cocina y vida en Cabrera» en La Bañeza
#000014
Un comentario en «Las voces más guapas de la ñuesa fala»
#000015
Tu dirección de correo electrónico no será publicada. Los campos obligatorios están marcados con *
#000018
Recibir un correo electrónico con cada nueva entrada.
#000020